Ngohe Aromatawai: Me hoki whenua mai

**Paerewa Paetae Tikanga ā-Iwi 91760:** Te tūhura i tētahi take tōrangapū

**Aronga:** Tikanga ā-Iwi 2.3A v1

**Whiwhinga:** 4

**Te Horopaki**

Hei tēnei aromatawai ka whakatewhatewha koe i tētahi take tōrangapū e whai pānga ana ki tētahi wāhanga o te porihanga Māori. Tērā pea he rōpū, he hapori, he iwi, ko Aotearoa whānui rānei, ngā tāngata kua rongo i te pāpātanga o tēnei take torangapū.

Ka whakatutuki i te aromatawai nei i te kura, i te kāinga hoki. Kei a kōrua ko tō kaiako te tikanga ka pēwhea nei tō whakaputa i to whakamāramatanga: hei kōrero, hei pūrongo, hei whakaaturanga rānei.

Ka aromatawaitia tō kaha ki te arotake i ngā pāpātanga o te take torangapū ki taua rōpū, ngā take wehewehe ai, whakakotahi ai rānei i taua rōpū, ngā hua hoki ā-rōpū, ā-hapori, ā-ahurea rānei.

**Hei Mahi**

Rangahautia tētahi take torangapū ka nui tona pāpātanga ki Te Ao Māori.

Kohikohia ngā mōhiohio mō taua take tōrangapū me ngā mahi a te kāwanatanga kia arotakengia ngā pānga whaihua me ngā pānga huakore me ngā rautaki i whakamahia kia tau ai, kia koke ai taua take.

Tātarihia aua taipitopito kōrero me ngā mōhiohio kia whakamārama ai i te tino pānga o taua take tōrangapū ki te tangata.

Horahia hei pūrongo, whakamāramahia rānei hei kōrero takatū, hopukina rānei hei whitiata.

**Taunakitanga:** **Tikanga ā-Iwi 91760 Me hoki whenua mai**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka tautohu i: * ngā āhuatanga matua o tētahi take tōrangapū
* ngā pāpātanga ki te porihanga
* ētahi rautaki e tau ai, e koke ai rānei te take.

*Hei tauira:* *Kua whakaputa te ākonga i tētahi pūrongo e tautohu ana i ngā āhuatanga matua o te ātete o Te Whiti o Rongomai rāua ko Tohu Kākahi o Parihaka me ō rāua kaitautoko, ngā pāpātanga ki te porihanga me ētahi rautaki i tau ai te take.* | Ka tātari i: * ngā āhuatanga matua o tētahi take tōrangapū
* ngā pāpātanga ki te porihanga
* ētahi rautaki e tau ai, e koke ai rānei te take.

*Hei tauira:* *Kua whakaputa te ākonga i tētahi pūrongo e tātari ana i ngā āhuatanga matua o te ātete o Te Whiti o Rongomai rāua ko Tohu Kākahi o Parihaka me ō rāua kaitautoko, ngā pāpātanga ki te porihanga me ētahi rautaki i tau ai te take.* | Ka arotake i: * ngā āhuatanga matua o tētahi take tōrangapū
* ngā pāpātanga ki te porihanga
* te whaihua o ngā rautaki e tau ai, e koke ai rānei te take.

*Hei tauira:* *Kua whakaputa te ākonga i tētahi pūrongo e arotake ana i ngā āhuatanga matua o te ātete o Te Whiti o Rongomai rāua ko Tohu Kākahi o Parihaka me ō rāua kaitautoko, ngā pāpātanga ki te porihanga me ētahi rautaki whaihua i tau ai te take.* |